Citește Horoscop săptămânal Scorpion. Previziuni pentru perioada 18 – 24 mai 2024, realizat de Urania în exclusivitate pentru Libertatea. Află ultimele previziuni astrale pentru nativii din zodia Scorpion și urmarește video Uranissima.
Horoscop săptămânal Scorpion – 18 – 24 mai 2024
Pe 18 mai, turnură neplăcută a unei întâlniri sau a unui dialog cu un apropiat; nativii se vor simți vexați de afirmațiile aceluia, de pretențiile formulate sau de abordarea abuzivă a unei teme de interes comun.
Între 18 mai, după ora 13:23′, și începutul zilei de 21 mai, univers interior fără tulburări, în schimb, cu încercări la nivelul funcțiilor cerebrale care sunt, în continuare solicitate, care îi vor provoca, la tot pasul, pe Scorpioni, mai ales în regimul muncii, unde totul pare să-i deranjeze și să nu le convină.
În ziua de 20 mai, Soarele va intra în zodia Gemenilor și, până pe 20 iunie, va străbate sectorul banilor și al bunurilor patrimoniale de interes major de a căror rezolvare nativii trebuie să se ocupe în mod susținut și serios, nu amatoristic, așa cum tinde să se contureze latura șubredă a acestui context.
Din fericire, în acest sector, din 23 mai, planeta Venus se va alătura Soarelui, și va crea, până pe 17 iunie, culoarele favorabile găsirii unor „uși”, „portițe” și căi de rezolvare abilă și corectă. Între 21 mai, după ora 01:34′, și dimineața zilei de 23 mai, Luna va străbate zodia Scorpionului și va accentua trăsăturile specifice acestui semn, oferindu-le celor despre care vorbim acum puterea de a aștepta momentul potrivit să-și pună în aplicare strategia.
Între 23 mai, după ora 11:24′, și 24 mai, preocupările bănești vor fi influențate de Luna Plină în Săgetător, care va amplifica importanța și valoarea pusă în joc, motiv pentru care Scorpionii nu trebuie să exagereze miza unui bun sau al unui avantaj prezumptiv și nici să accepte tentația câștigurilor speculative. Profitați de ziua de 23 mai, când Venus va face, pentru ultima dată pentru următorii doisprezece ani, o conjuncție cu Jupiter, la 29° în zodia Taurului, în sectorul relațiilor parteneriale, ceea ce poate permite o nebănuită împăcare sau soluția fericită a unei cauze mai vechi.